# កិច្ចសម្ភាសរបស់លោកយាយ៖ ឈិត ឈឿប

ក៖ អ្នកសំភាសលោក៖ ថន រដ្ឋា ខ៖ អ្នកផ្តល់ការសម្ភាសលោក៖ ឈិត​ ឈឿប

បាទ! នៅថ្ងៃនេះគឺថ្ងៃ ថ្ងៃទី០៤ ខែកុម្ភះ ឆ្នាំ២០២០។ ហើយខ្ញុំបាទឈ្មោះ ថន រដ្ឋា គឺជាក្រុមការងាររបស់គម្រោងប្រវត្តិផ្ទាល់ខ្លួនរបស់ប្រជាជនកម្ពុជា ឬក៏គម្រោងប្រវត្តិផ្ទាល់ខ្លួនរបស់ប្រជាជនខ្មែរ។ ហើយគម្រោងហ្នឹងផងដែរ គឺត្រូវបានគាំទ្រដោយសកលវិទ្យាល័យមួយដែលមានឈ្មោះថា BYU នៅសហរដ្ឋអាមេរិក។ ហើយគម្រោងហ្នឹង មានវេបផ្សាយមួយមានឈ្មោះថា cambodianoralhistory.byu.edu. ហើយវេបផ្សាយមួយនេះនៅពេលដែលអ៊ំស្រី ឬក៏កូនចៅ សាច់ញាតិបងប្អូន ដែលគាត់ចូលទៅកាន់​វេបផ្សាយមួយហ្នឹង គាត់និងអាចលឺការសម្ភាសដែលអ៊ំស្រីបានផ្ដល់ដល់ខ្ញុំនៅក្នុងថ្ងៃនេះផងដែរ។ អញ្ចឹងណា? អញ្ចឹងគាត់អាចរៀនសូត្រអំពីអ៊ំស្រីផ្ទាល់។ គោលបំណង​នៃការសម្ភាសនេះ​ គឺដើម្បីអភិរក្សនៅជីវប្រវត្តិផ្ទាល់ខ្លួនរបស់យើងកុំអោយបាត់បង់ ហើយនិងរក្សាអោយនៅគង់វង្ស ហើយមួយទៀតដើម្បីអោយកូនចៅជំនាន់ក្រោយគាត់អាចរៀនសូត្រអំពីជីវប្រវត្តិរបស់អ៊ំស្រីផ្ទាល់ផងដែរ។

ខ៖ ចា៎។

ក៖ បាទ។ អញ្ចឹងថ្ងៃនេះខ្ញុំមកជួបអ៊ំស្រី ឈិត ឈឿប។ អ៊ំស្រីមានអាយុ ៨៣ឆ្នាំ។ ហើយអ៊ំស្រីរស់នៅភូមិស្វាយជ្រុំ ឃុំអូរដំបងពីរ ស្រុកសង្កែ ខេត្តបាត់ដំបង។ ណាអ៊ំស្រី?

ខ៖ ហ៊ឺ!

ក៖ បាទ។ អញ្ចឹងសំណួរទីមួយដែលខ្ញុំចង់ជម្រាបទៅកាន់អ៊ំស្រី ទាក់ទងនិងឈ្មោះពេញ អញ្ចឹងអ៊ំស្រីជួយជម្រាបឈ្មោះអ៊ំស្រីម្ដងទៀតបានទេ? ឈ្មោះអីដែរ?

ខ៖ ឈ្មោះ ឈិត ឈឿប។

ក៖​ បាទ។ អ៊ំស្រីមានឈ្មោះហៅក្រៅទេ?

ខ៖ អត់។

ក៖ អត់មានទេណ៎?

ខ៖ អត់មាន។

ក៖ ចុះកាលពីនៅក្មេង អ៊ំស្រីមានឈ្មោះអ្វីផ្សេងទៀតទេ?

ខ៖ អត់មានផង។

ក៖ អត់មានទេណ៎?

ខ៖ ចា៎។ អត់មាន មានតែមួយហ្នឹង។

ក៖ បាទ។ ទាក់ទងនិងឆ្នាំ ឆ្នាំខ្មែរអ៊ំស្រីកើតឆ្នាំអីដែរ?

ខ៖ ឆ្នាំខ្មែរអូ?

ក៖ បាទ។

ខ៖ កើតខែអី? ខែភទ្របទ។

ក៖ បាទ។ ចុះឆ្នាំអី?

ខ៖ ឆ្នាំខាល។

ក៖ ឆ្នាំខាលណ៎?

ខ៖ ចា៎។

ក៖ ខែភទ្របទ ហើយថ្ងៃអីដែរ?

ខ៖ ចា៎?

ក៖ ថ្ងៃអីដែរ?

ខ៖ ថ្ងៃអូ?

ក៖ បាទ។

ខ៖ ថ្ងៃចន្ទ័។

ក៖ ថ្ងៃចន្ទ័័ណ៎?

ខ៖ ចា៎។

ក៖ អ៊ំស្រីអាចជួយជម្រាបបានទេថា តើស្រុកកំណើតរបស់អ៊ំស្រី កើតនៅឯណាដែរ?

ខ៖ នៅមោង។

ក៖ នៅមោងណ៎?

ខ៖ ហ៊ឺ!

ក៖ អញ្ចឹងអ៊ំស្រីកើតនៅស្រុកមោង ខេត្តបាត់ដំបងត្រូវទេ?

ខ៖ ត្រូវ។

ក៖ បាទៗ។

ខ៖ កើតនៅស្រុកមោង ខេត្តបាត់ដំបង។

ក៖ អញ្ចឹងបច្ចុប្បន្នអ៊ំស្រីកើតនៅភូមិអីមិញ?

ខ៖ ភូមិនេះអី?

ក៖ បាទ។

ខ៖ ភូមិអូរដំបងពីរ។

ក៖ អានេះឃុំអូរដំបងពីរតា?

ខ៖ អូ! ភូមិអូរដំបងពីរ ឃុំស្វាយជ្រុំ។

ក៖ ឃុំស្វាយជ្រុំណ៎?

ខ​៖ ចា៎។

ក៖ អ៊ំស្រីអាចជួយជម្រាបបានទេថា ហេតុអ្វីបានជាអ៊ំស្រីប្ដូរពីស្រុកមោង ហើយមកនៅខាងអូរដំបងពីរ? អញ្ចឹងទៅណា?

ខ៖ ជំនាន់អាពត។

ក៖ បាទ។

ខ៖​ ជំនាន់អាពត វាជំលៀសមក មកនៅនេះ។

ក៖ បាទ។

ខ៖ ខ្ញុំជំលៀសពីអាពតមក។

ក៖ បាទ។ អញ្ចឹងពេលអ៊ំស្រីធ្វើដំណើរពី ស្រុកមោង មកដល់ទីនេះ ប្រើរយះពេលប៉ុន្មានថ្ងៃបានមកដល់?

ខ៖ ដែលយើងដើរអី?

ក៖ កាលណោះអ៊ំស្រីជិះម៉ូតូ ជិះឡាន ឬក៏ដើរ?

ខ​៖ ជិះឡាន។

ក៖​ ជិះឡាន?

ខ៖ ជិះឡានបានមួយថ្ងៃ។

ក៖ អូ! ជិះឡានបានមួយថ្ងៃ ពីស្រុកមោងមកនេះណា?

ខ៖ មិនដល់មួយថ្ងៃទេ ជិះឡានអូ! ប្រហែលពីរម៉ោងប៉ុណ្ណោះឯង។

ក៖ បាទ។ កាលណោះឡានមិចដែរ? ឡានតាក់ស៊ី ឬក៏ឡានអី?

ខ៖ ឡានក្រុងគេ។

ក៖ អរ! កាលហ្នឹងមានឡានក្រុងដែរណ៎?

ខ៖ មាន។

ក៖​ អរ!

ខ៖ មានឡានក្រុង។

ក៖ បាទ។ អញ្ចឹងប្រហែលជំនាន់ហ្នឹង គេមានឡាន មានអីត្រឹមត្រូវដែរណ៎?

ខ៖ មាន។

ក៖ បាទៗ។

ខ៖ ជំនាន់ហ្នឹងមាន។

ក៖ អញ្ចឹងជំនាន់ហ្នឹង!

ខ៖ ឡានក្រុងគេ គេហៅអាតូរីស។

ក៖ ឡានតូរីសណ៎?

ខ៖ ចា៎។

ក៖ បាទ។

ខ៖ ត្រឹមមោងណា?

ក៖ បាទ។

ខ៖ ដល់មកពីភ្នំពេញ បានឡានក្រុង។

ក៖ អញ្ចឹងកាលណោះ កាលដែលអ៊ំស្រីចាប់ផ្ដើមមកពីម៉ោងមកកាន់ខេត្តបាត់ដំបងហ្នឹង មូលហេតុគឺជំលៀសមកណ៎?

ខ៖ គេជំលៀសទៅនៅស្នឹង។

ក៖ ហើយទៅនៅស្នឹងសិនណ៎?

ខ៖ ទៅនៅស្នឹងសិន ដោយសារអាពតនៅស្នឹង។

ក៖ នៅស្នឹងបានប៉ុន្មានខែ?

ខ៖ នៅយូរឆ្នាំដែរ។

ក៖​ បាទ។

ខ៖ នៅបួន ប្រាំឆ្នាំដែរ។

ក៖​ បាទ។

ខ៖ បានទាន់អាពត។

ក៖ អរ! អញ្ចឹងវិញណ៎?

ខ៖ ដល់នេះអាពតដែលគេវៃគ្នានេះទៅ បានជំលៀសមកនេះ។

ក៖ បាទ។

ខ៖ រួចមកជំលៀសមកអូរដំបង។

ក៖ អ៊ំស្រីអត់ទោស កាលណោះអ៊ំស្រីចេញពីស្រុកមោងមក កាលណោះអាយុប៉ុន្មាន?

ខ៖ អាយុហាជាង ហាប្រាំពីរ ហាប្រាំបីហើយ។

ក៖ អរ! កាលណោះមិនមែនមកពីក្មេងទេណ៎?

ខ៖ អត់ទេ។

ក៖ បាទ។

ខ៖ ហាជាងហើយ។

ក៖​ ហើយបន្ទាប់មកទៅភូមិស្អីនោះមួយប្រហែលបួន ប្រាំឆ្នាំណ៎?

ខ៖ ហ៊ឺ!

ក៖ បន្ទាប់មកបានមកនៅនេះណ៎?

ខ៖​ នៅបាន បួន ប្រាំឆ្នាំ។

ក៖ បាទ។

ខ៖ នៅបានបួន ប្រាំឆ្នាំបានកើតអាពត នៅណោះបីឆ្នាំទៀត។

ក៖​ បាទ។

ខ៖ បីឆ្នាំ ប្រាំបីខែ។

ក៖ បាទ។

ខ៖ គឺបីឆ្នាំ ប្រាំបីខែ។

ក៖ បាទ។

ខ៖ ហ៊ឺ។

ក៖ អញ្ចឹងទាក់ទង និងក្រុមគ្រួសារវិញ អ៊ំស្រីមានគូរស្រករហ្នឹង មានគូរស្រករកាលពី?

ខ៖ ពីក្មេងអី?

ក៖ បាទ! ពីក្មេងហ្នឹង។ ពីអាយុប៉ុន្មានដែរ?

ខ៖ ដប់ប្រាំបួន។

ក៖ ហើយគូរស្រកររបស់អ៊ំស្រីគាត់ឈ្មោះអី? ចាំទេ?

ខ៖ ឈ្មោះ យៀន ឆាង។

ក៖ បាទ។ គាត់ជាចិន ឬក៏ជាខ្មែរ?

ខ៖ ខ្សែចិន។

ក៖​ ខ្សែចិនណ៎?

ខ៖ ចា៎។ ជាប់ខ្សែចិនបន្តិច។

ក៖ បាទ។

ខ៖ គាត់ឪពុកចិន ម្ដាយខ្មែរ។

ក៖​ បាទ។ អញ្ចឹងអ៊ំស្រីអាចជួយជម្រាបបានទេថា មូលហេតុអីបានជាអ៊ំស្រីស្គាល់? បានន័យថា បានស្គាល់អ៊ំប្រុសដោយរបៀបណា? អញ្ចឹងណា?

ខ៖ ស្គាល់ដែលកាលបានអី?

ក៖ បាទ។ កាលបានគាត់ជាគូរ?

ខ៖ ហ៊ឺ! ចាស់ៗរៀបអោយ។

ក៖ បាទ។

ខ៖ ខ្ញុំមិនស្គាល់ទេ តែចាស់ៗរៀបអោយ។

ក៖ រៀបចំអោយណ៎?

ខ៖ ចា៎! ចាស់ៗរៀបចំអោយ។

ក៖​ បាទ។ ហើយសម័យនោះមានមនុស្សច្រើនអត់?

ខ៖ ច្រើនដែរ។

ក៖ បាទ។

ខ៖ មាន! មានច្រើន។

ក៖​ ច្រើនដូចយើងឥឡូវ អញ្ចឹងអី?

ខ៖ ច្រើនដូចយើង ប៉ុនយើងមិនដូចសម័យឥឡូវទេ។

ក៖ អញ្ចឹង។

ខ៖ កាលហ្នឹង! ការហូបកន្ទេរហ្នឹង។

ក៖ ការហូបកន្ទេរណ៎?

ខ៖ ហ្នឹង! ក្រាលហូបកន្ទេរ ដាក់ថាសហូបហ្នឹង។

ក៖ បាទ។

ខ៖ ហ្នឹងការខ្ញុំ។

ក៖ អ៊ំស្រីចាំទេកាលហ្នឹង? ខាន់ស្លាបានពីអ៊ំប្រុសប៉ុន្មាន?

ខ៖ បានបួនពាន់។

ក៖ បួនពាន់?

ខ៖ បួនពាន់លុយខ្មែរ។

ក៖ បាទ។ បើគិតមកដល់ឥឡូវស្មើរប៉ុន្មានដែរ?

ខ៖ ឥឡូវអូ?

ក៖ បាទ។

ខ៖ ហ៊ឺ! ដឹងប៉ុ​ន្មានទេ? កាលហ្នឹងមាសមួយជីបីរយ។

ក៖ បាទ។

ខ៖ មួយជីបីរយហា។

ក៖ បាទ។ ដប់ជីបីពាន់ណ៎?

ខ៖ ចា៎។

ក៖ បាទ។ បើគិតទៅមួយតម្លឹងជាងណ៎?

ខ៖ ចា៎។

ក៖​ ច្រើនដែរហ្នឹង?

ខ៖ បានមួយតម្លឹង។

ក៖ បាទ។

ខ៖ ហ៊ឺ!

ក៖ អញ្ចឹង! អ៊ំស្រីអាចជួយជម្រាបបានទេថា ហេតុអ្វីបានជាអ៊ំស្រីសម្រេចចិត្តយកអ៊ំប្រុសជាគូរ? កាលហ្នឹង?

ខ៖ ហ៊ឺ! សម្រេចចិត្តតាមចាស់ៗ។

ក៖ តាមចាស់ៗណ៎? មានស្រឡាញ់គាត់អត់?

ខ៖ តាមចាស់ៗទៅ។

ក៖ តាមចាស់ៗណ៎?

ខ៖ ខ្ញុំធម្មតា។ តាមចាស់ៗគាត់អោយ នេះមានស្អីខ្ញុំ! កាលហ្នឹងមិនដែលស្គាល់គ្នាផង។

ក៖ បាទ។

ខ៖ បើចាស់ៗអ្នកមករៀបចំអោយ ទៅគេចូលមកដណ្ដឹងទៅ ក៏អោយគេទៅ។

ក៖ បាទ។

ខ៖ ម៉ែខ្ញុំគាត់មេម៉ាយដែរ។

ក៖ បាទ។

ខ៖ ហើយខ្ញុំមានតែបងប្អូនប៉ុន្មាននាក់ហ្នឹង ហើយមានតែបងគេម្នាក់។

ក៖ បាទ។

ខ៖ គាត់រៀ​បចំអោយ ក៏តាមហ្នឹងទៅ។

ក៖ បាទ។ អញ្ចឹងអ៊ំស្រីអាចជួយជម្រាបបានទេថា លក្ខណៈ! បានន័យថា អ៊ំស្រីពេញចិត្តអ៊ំប្រុសហ្នឹង ពេញចិត្តត្រង់លក្ខណៈត្រង់ណាដែរ?

ខ៖ ចា៎។ ពេញ! ពេញចិត្តត្រង់វាស្លូត។

ក៖ បាទ។ គាត់ជាមនុស្សស្លូតបូតណ៎?

ខ៖​ ចា៎! មនុស្សស្លូតបូត បានទៅមិនដែលទាស់គ្នាទេ។

ក៖ អរ!

ខ៖ តតែងាប់រៀងខ្លួន។

ក៖ បាទ។ កាលហ្នឹងហេតុអីបានស្លាប់?

ខ៖ គាត់ឈឺប៉ុន្មានថ្ងៃ បី! គ្រុនបីថ្ងៃ។

ក៖ អរ!

ខ៖ គាត់អាយុហាប្រាំពីរងាប់។

ក៖ បាទ។ កាលហ្នឹងគាត់កើតអី?

ខ៖ មិនដឹងកើតអី គ្រាន់តែគ្រុនធម្មតា។

ក៖ បាទ។

ខ៖ គ្រុនធម្មតាបីថ្ងៃហ្នឹង ក៏គាត់ស្លាប់ទៅ។

ក៖ អរ!

ខ៖ គាត់មិនឈឺដេកកន្ទេរ ដេកអីទេ។

ក៖ កាលដែរគាត់ស្លាប់!

ខ៖ គាត់ដាំស្ពៃកាលអាពត ចេញពីអាពតមកគាត់ដាំស្ពៃ។

ក៖ អរ! កាលស្លាប់?

ខ៖ ដាំបន្លែ។

ក៖ គាត់ស្លាប់នៅខេត្តណា?

ខ៖ នៅនេះ។

ក៖ នៅបាត់ដំបងណ៎?

ខ៖ អើ! ចេញពីអាពតមកហើយ។

ក៖​ អរ! កាលហ្នឹងបានទៅសួរពេទ្យ ពេទ្យគេថាមិចដែរ?

ខ៖ អត់ទាន់មានពេទ្យផងកាលណោះ ចេញមកពេទ្យរៃរង នៅពេទ្យឃុំ។

ក៖ បាទ។

ខ៖ ទើបមានកើតបានពេទ្យមួយឆ្នាំហ្នឹង។

ក៖ បាទ។

ខ៖ ងាប់កាលពីប៉ែតប្រាំបី ប៉ែតប្រាំបួន។

ក៖ បាទ។ អូ! តាំងពីខ្ញុំមិនទាន់អេះងា។

ខ៖ ចា៎។ ងាប់តាំងពី!

ក៖ សែសិបសិបឆ្នាំណ៎?

ខ៖ តាំងពីមិនទាន់មានចៅនេះផង។

ក៖​ បាទ។ សាមជាងហើយណ៎?

ខ៖ ហ៊ឺ! មិនទាន់មានចៅផង គាត់អាយុហាប្រាំពីរងាប់។

ក៖ បាទៗ។

ខ៖ ងាប់ប្រហែល! ប្រហែលហាបី។

ក៖ បាទ។ គាត់ហាប្រាំពីរណ៎?

ខ​៖ ចា៎! បងខ្ញុំបួនឆ្នាំ។

ក៖ បាទៗ។ ហើយអាចជួយជម្រាបភិនភាគរបស់គាត់បានទេថា គាត់មុខមាត់យ៉ាងមិច? ហើយរៀងរូវយ៉ាងមិចដែរ?

ខ៖ ហ៊ឺ! ខ្មៅ។

ក៖ ខ្មៅបែបធម្មជាតិអី?

ខ៖ ខ្មៅបែបគាត់ហ្នឹង។

ក៖ អញ្ចឹងអី? ស្មានតែខ្មៅប្រហែលខ្ញុំ?

ខ​៖ ហ៊ឺ!

ក៖ បាទ។ ហើយមិនមែនខ្មៅប្រហែលកាកតេយ៉ិនទេអី?

ខ៖ អត់ទេ។

ក៖ អញ្ចឹងគាត់ខ្មៅ ហើយសក់គាត់យ៉ាងមិចដែរ?

ខ៖ សក់ធម្មតា។

ក៖ ចុះកំពស់គាត់ កំពស់ស្មើរណា?

ខ៖ កំពស់ប្រហែលអាអូនមិញ ប៉ុនរៀងស្គមតិច។

ក៖ អរ! គាត់រៀងស្ដើងណ៎?

ខ៖ ចា៎។

ក៖ បាទ។

ខ៖ រៀងស្ដើង។

ក៖ ហើយគាត់ចូលចិត្ត ចូលចិត្តម្ហូបអីដែរ? កាលហ្នឹង?

ខ៖ ស្លម្ហូបអី ក៏គាត់ពិសារដែរ។

ក៖ បាទ។

ខ៖ អត់ចេះរើស។

ក៖ អរ!

ខ​៖ អ៊ឺ!

ក៖ បាទៗ។ អញ្ចឹងគាត់ អ៊ំស្រីមានកូនទេ?

ខ៖ កូនប្រាំបី ប៉ុនងាប់បួនហើយ ឥឡូវនៅបួនសព្វថ្ងៃ។

ក​៖ បាទ។ អញ្ចឹងអ៊ំស្រីមានកូនប្រាំបីនាក់ណ៎?

ខ៖ ចា៎។

ក៖ បាទ។ ស្រីប៉ុន្មាន? ប្រុសប៉ុន្មាន?

ខ៖ ស្រីពីរ ប្រុសប្រាំ អរ! ស្រីពីរ ប្រុសប្រាំមួយ។

ក៖ បាទ។ អញ្ចឹងអ៊ំស្រីចាំឈ្មោះពួកគាត់ទាំងអស់ទេថា គាត់ឈ្មោះអីខ្លះ? ទីមួយ ទីពីរ អញ្ចឹងណា?

ខ៖ ទីបងគេបង្អស់ស្រីឈ្មោះ ប្រេម។

ក៖ បាទ។

ខ៖ ប្រេមមក ប្រម។

ក៖ បាទ។

ខ៖ ប្រម! បានគេហៅ ម៉ូ។

ក៖ ម៉ូ?

ខ៖ ម៉ូមក បានស៊ីម៉ៅ។

ក៖ បាទ! ស៊ីម៉ៅ។

ខ៖ ចា៎។ ស៊ីម៉ៅមក បានប្រិន។

ក៖ ប្រិន?

ខ៖ ប្រិនមក បានអាពៅ ចាប។

ក៖ ចាប?

ខ៖ អរ! នែ៎ចេកមួយ ចាបមួយ។

ក៖ ចេកហើយបាន ចាបណ៎?

ខ៖ ហ៊ឺ!

ក៖ ចាបហើយ អីទៀត?

ខ៖ ប៉ុហ្នឹងឯង! ចាបពៅគេ។

ក៖ អរ! បានតែប្រាំពីរ បាត់មួយ?

ខ៖ មួយហ្នឹងគេហៅ ចេក អរ! ហៅវិត។

ក៖ នៅណា?

ខ៖ ងាប់ដែរ។

ក​៖ អរ!

ខ៖ ងាប់ដែរ អាយុប្រាំឆ្នាំ។

ក៖ កូនទីមួយ។

ខ៖ ងាប់កាលអាពត។

ក៖ កូនទីមួយស្រីមែនទេ?

ខ៖ ស្រី។

ក៖ ហើយគាត់នៅសព្វថ្ងៃទេ?

ខ៖ ងាប់អស់ហើយ។

ក៖ បាទ។

ខ​៖ ងាប់បីឆ្នាំនេះឯង។

ក៖ អរ!

ខ៖ ខ្ញុំបីឆ្នាំនេះ ងាប់អស់បី។

ក៖ អរ!

ខ៖ គាត់សុទ្ធតែអាយុហា មីស្រីហាប្រាំបី អាប្រុសទីពីរនោះហាប្រាំមួយ អាទីបីហាប្រាំបី អរ! ហាបី។

ក៖ បាទ។

ខ៖ មួយឆ្នាំមួយ មួយឆ្នាំពីរ។

ក៖ បាទ។ អញ្ចឹងអ៊ំស្រីជួយជម្រាបបន្តិចថា កូនទីមួយហ្នឹង! ប្ដីរបស់គាត់ឈ្មោះអី? ចាំបានទេ?

ខ៖ អត់មានប្ដីផង។

ក៖ អរ! គាត់អត់មានគ្រួសារទេណ៎?

ខ៖ ហ៊ឺ!

ក៖ បាទ។

ខ៖ អត់មានគ្រួសារផង។

ក៖ បាទ។ ចុះគាត់ស្លាប់ដោយសារមូលហេតុអី?

ខ៖ រោគគាត់ច្រើនដែរ រោគថ្លើមផង រោគរបេងផង។

ក៖ អរ! គាត់អត់ទាន់មានគូរស្រករទេណ៎?

ខ៖ ចា៎។

ក៖ បាទ។ កូនទីពីរស្រី ឬប្រុស?

ខ៖ ប្រុស។

ក៖ ប្រុស! ហើយគាត់មានប្រពន្ធទេ?

ខ៖ ប្រពន្ធ មានកូនដប់អូ។

ក៖ អរ! ប្រពន្ធគាត់ឈ្មោះអី?

ខ​​៖ ឈ្មោះ ឈឿ។

ក៖ ឈ្មោះ ឈឿណ៎?

ខ៖ ឈឿ ងាប់អស់ហើយ ងាប់ទាំងប្ដីប្រពន្ធអស់ហើយ ប្រពន្ធងាប់ដោយគ្រោះថ្នាក់ចរាចរណ៍។

ក៖ អរ! ប្រពន្ធចរាចរណ៍ ប្ដីកើតដោយសារអី?

ខ៖ ឈឺ។

ក៖ ឈឺណ៎?

ខ៖ ចា៎។

ក៖ អញ្ចឹងប្រពន្ធឈ្មោះអីគេ?

ខ៖ ឈ្មោះ ឈឿ។

ក៖ ឈ្មោះ ឈឿដែរ?

ខ៖ ចា៎! ឈ្មោះ ឈឿដែរ។

ក៖ បាទ។

ខ៖ ចា៎។

ក៖ អញ្ចឹងគាត់ដោយសារចរាចរណ៍ទើបប៉ះពាល់ដល់ជីវិតគាត់ណ៎?

ខ៖ ចា៎។

ក៖​ បាទ។

ខ៖ ដួលម៉ូតូ​ គោបោលបុក។

ក៖ អរ! គាត់ជិះទៅណាកាលហ្នឹង?

ខ៖ នៅប៉ោយប៉ែត។

ក៖ អូ!

ខ៖ ផ្ទះនៅប៉ោយប៉ែត។

ក៖ ទៅគាត់ជិះម៉ូតូពីបាត់ដំបង ទៅប៉ោយប៉ែតអី?

ខ៖ អត់ទេ! ជិះទៅទិញអីវ៉ាន់នៅប៉ោយប៉ែតហ្នឹង។

ក៖ បាទ។

ខ៖ ជិះទៅកូនគោវាឡើងស្រែទៅបុកម៉ូតូទៅ បែកក្បាលអស់មួយជំហៀងងាប់ទៅ។

ក៖ អរ!​ អញ្ចឹងគោហ្នឹងតូចដែរណ៎?

ខ៖ កូនហ្នឹងអី?

ក៖ គោ?

ខ៖ កូនគោតូច។

ក៖ បាទ។ តែគាត់បើកលឿនអីទៅបុកខ្លាំងណ៎?

ខ៖ អត់ទេ! ទាក់និងដឹកកញ្ឆេរមួយ។

ក៖ អរ!

ខ៖ វាឡើងអោយកាឈីងពីស្រែមក។

ក៖ អូ! បាទ។

ខ៖ គោមកបុកទៅ។

ក៖ បាទ។ គោគេឆ្លងដែរណ៎?

ខ៖ ហ៊ឺ! មិនហ៊ានបើលឿនទេមនុស្សស្រីអូ។

ក៖ បាទ។

ខ៖ មិនហ៊ានជិះលឿនទេ។

ក៖ អញ្ចឹងគាត់មានកូនប៉ុន្មាន? ដប់នាក់អី?
ខ៖ ដប់។

ក៖ ដប់នាក់។ ចៅ! ចាំចៅៗទាំងដប់នាក់ទេ?

ខ៖ ចៅៗអូ?

ក៖ បាទ។

ខ៖ ចៅមានឈ្មោះ!

ក៖ ទីមួយឈ្មោះអី?
ខ៖ ឈ្មោះ តុបមួយ បងគេ។

ក៖ តុប?

ខ៖ កាតុប។ ហើយហៅ បារាំង។

ក៖ ហៅបារាំងណ៎? ទីពីរ?

ខ៖ ហៅ! ទីពីរឈ្មោះ ខុម។

ក៖ ខុម! ទីបី?

ខ៖ ខុម ហើយនិងឈ្មោះ ហ៊ឺ! រកនឹកមិនឃើញទេ ព្រោះច្រើនយើងវាបែកគ្នាយូរហើយ។

ក៖ បន្ទាប់ពីខុមមក?

ខ៖ ខុមមក!! ប្រឺត។

ក៖ ប្រឺត! ទីបួន?

ខ៖ ប្រុសប្រឺត។ ហើយឈ្មោះអីទេ! អាមួយនោះប្រុសពីរ។

ក៖ បាទ។ បន្ទាប់ពីប្រឺត?

ខ៖ ឈ្មោះ សុភ័ក្រ។

ក៖ សុភ័ក្រ?

ខ៖ សុភាព។

ក៖ សុភាព! ទីប្រាំមួយ?

ខ៖ ចា៎។ ហ្នឹងទីប៉ុន្មានៗទេ? ប៉ុនខ្ញុំចាំ។

ក៖ បាទ។ បានត្រឹមភាព?

ខ៖ បន្ទាប់មកបានសរ ខ្មៅ។

ក៖ សរ ខ្មៅ ប្រាំពីរ ប្រាំបី ហើយឈ្មោះស្អីទៀត?

ខ​៖ ដឹងឈ្មោះស្អីទៀត អាខ្មៅនោះ! ភ្លេចហើយ ចាស់ទៅចាំមិនសូវអស់ដែរ។ គេបែកគ្នា គេទៅនៅណោះតាំងពីតូចៗអូ។

ក៖ បាទ។

ខ៖ ទៅនៅកាលអ៊ីប៉ោយប៉ែតឯណោះ អាប្រុស មីក្រោយៗ។

ក៖ ពួកគាត់នៅរៀន ឬមានគូរស្រករអស់ហើយ?

ខ៖ នៅរៀនពីរ។

ក៖ នៅរៀនតែពីរទេណ៎?

ខ៖ ចា៎។

ក៖ បាទៗ។

ខ៖ នៅរៀនពីរ តែអាប្រុសៗបែកគ្នាព្រោះម៉ែឪវាងាប់អស់ហើយ វាបែកគ្នាទៅណា។

ក៖ បាទ។

ខ៖ ណាមួយខ្ញុំមិនសូវចាំ។

ក៖ បាទ។ នៅឆ្ងាយណ៎?

ខ៖ នៅឆ្ងាយគេនៅប៉ោយប៉ែតឯណោះ ខ្ញុំនៅនេះបានមិនសូវចាំ។

ក៖ បាទ។ ចុះកូនបន្ទាប់ពីគាត់ហ្នឹង ឈ្មោះអីទៀត? ភ្លេចបាត់ហើយ កូនរបស់អ៊ំស្រីណា?

ខ៖ ឯណា កូនខ្ញុំអី?

ក៖ បាទ។

ខ៖ ឈ្មោះ ប្រេង ប្រម។

ក៖ បាទ។ បន្ទាប់ពីមិញហ្នឹង ដែលគាត់មានកូនដប់ហ្នឹងឈ្មោះអីទៀត? បន្ទាប់ពីមួយហ្នឹង?

ខ៖ ប្រាប់ថា ប្រមហ្នឹងឯង។

ក៖ ឈ្មោះ ប្រម?

ខ៖ ហ៊ឺ!

ក៖ ប្រម ស្រី ឬប្រុស?

ខ៖ ប្រុស។

ក៖ ប្រុស! ហើយប្រមប្រពន្ធគាត់ឈ្មោះអី?

ខ៖ ឈ្មោះ ឈឿ។

ក៖ បាទ។ ឈ្មោះ ឈឿណ៎?

ខ៖ ឈ្មោះ ឈឿ។

ក៖ ឈ្មោះ ឈឿ?

ខ៖ ហ៊ឺ!

ក៖​ ហើយឈ្មោះ ឈឿមិញដែលគាត់ចរាចរណ៍ណ៎?

ខ៖ អ៊ឺ!

ក៖ ចុះបន្ទាប់ពីឈឿ គាត់ឈ្មោះអី? កូនណា៎?

ខ៖ កូន?

ក៖ កូនរបស់អ៊ំស្រី។

ខ៖ អរ!

ក៖ កូនស្រីណា? បន្ទាប់ហ្នឹងគាត់ឈ្មោះអីទៀត?
ខ៖ ឈ្មោះ ម៉ូ។

ក៖ ឈ្មោះ ម៉ូ។ បាទ! ម៉ូគាត់ស្រី ឬក៏ប្រុស?

ខ៖ ប្រុស។

ក៖ ប្រពន្ធគាត់ឈ្មោះអី?

ខ៖ ប្រពន្ធឈ្មោះ ឡឹក។

ក៖ បាទ។ ពួកគាត់ទាំងពីរមានកូនប៉ុន្មាននាក់?

ខ៖ កូនបី។

ក៖ បាទ។

ខ៖ មានបី។

ក៖ ហើយចាំឈ្មោះពួកគាត់ទេ?

ខ៖ មានបីនាក់។

ក៖ បាទ។

ខ៖ មិនចាំផង វាទៅនៅភ្នំពេញបាត់ទៅ។

ក៖ អរ!

ខ៖ ប៉ុនងាប់មីង មាអីគេអស់ គេនាំប្រពន្ធគេទៅនៅស្រុកនៅឯខេត្តតាកែវបាត់ទៅ គេបានប្រពន្ធអ្នកខេត្តតាកែវ។

ក៖ បាទ។

ខ៖ ហើយម៉ូហ្នឹងងាប់ហើយ។

ក៖ បាទ។

ខ៖ អាយុហាបី ងាប់បីឆ្នាំហើយ។

ក៖ អរ! អញ្ចឹងសុំបន្តិចទៀតណាលោកយាយ ណាអ៊ំស្រី? អញ្ចឹងពួកគាត់មានកូនបីនាក់ ហើយពួកគាត់រស់នៅភ្នំពេញអី?

ខ៖ អ៊ឺ! នៅកំពង់ចាម។

ក៖ នៅកំពង់ចាម?

ខ៖ ហ៊ឺ!

ក៖ ហើយពួកគាត់ប្រកបមុខរបរអីដែរ?

ខ៖ នៅតាកែវ ដឹងគេរកអីផងបែកខ្ញុំទៅយូរហើយ

ក៖​ អរ!

ខ៖ ប្រពន្ធណា?

ក៖ ប្រពន្ធណ៎?

ខ៖ កូនចៅ កូនអីគេយកទៅអស់ហើយ។

ក៖ កាលនៅជុំគ្នា ពួកគាត់រកស៊ីអីដែរ?

ខ៖ រកស៊ីធ្វើកាលីគេអីហ្នឹង។

ក៖ បាទ។

ខ៖ ធ្វើកម្មករ។

ក៖ បាទ។ អញ្ចឹងកូនបន្ទាប់ដូចថា កូនបន្ទាប់ពីអ្នករកស៊ីដែលគាត់រកស៊ីណា? ចុះកូនបន្ទាប់ទៀតឈ្មោះអី? កូនទីបួន?

ខ៖ កូនទីបួនអូ?

ក៖ បាទ។

ខ៖ ឈ្មោះ ម៉ៅ។

ក៖ បាទ។ ម៉ៅណ៎?

ខ៖ ឈ្មោះ ម៉ៅ។

ក៖ គាត់ស្រី ឬប្រុស?

ខ៖ ប្រុស។

ក៖​ ហើយប្រពន្ធគាត់ឈ្មោះអី?

ខ៖ ឈ្មោះ ធឿន។

ក៖ បាទ។ ហើយប្រពន្ធគាត់ប្រកបមុខរបរអីដែរ?

ខ៖ ធឿនមានធ្វើអី ធ្វើការសំណង់សព្វថ្ងៃ។

ក៖ អរ!

ខ៖ ពីរនាក់ប្ដីប្រពន្ធគាត់ ឥឡូវកូនតូច។

ក៖ អរ! ឥឡូវសម្រាកធ្វើការហើយណ៎?

ខ៖ ចា៎! កូនតូច។

ក៖ កូនតូចគេឈ្មោះអី?

ខ៖ កូនតូចនោះអូ?

ក៖ បាទ។

ខ៖ អេ! ទើបបានប៉ុន្មានខែ បី បួនខែ។

ក៖ អរ! អត់ទាន់មាន គួរតែមានឈ្មោះហើយប៉ុហ្នឹង។

ខ៖ មានដែរ! ប៉ុនដឹងឈ្មោះអីទេ ខ្ញុំចេះតែភ្លេចដែរ។

ក៖ អញ្ចឹងពួកគាត់មានកូនតែមួយទេណ៎?

ខ៖ ណា?

ក៖ ម្នាក់?

ខ៖ ម្នាក់នោះអូ?

ក៖ បាទ។

ខ៖ កូនឡាំងប្រាំអូ។

ក៖ បាទ។

ខ៖ ប្រពន្ធគាត់ពីរហើយ។

ក៖ អរ!

ខ៖ ប្រពន្ធមុនពីរ។

ក៖ បាទ។

ខ៖ ជំនាន់ក្រោយ កូនគាត់វាបួន។

ក៖ ប្រពន្ធមុនគាត់ឈ្មោះអី?

ខ៖ ឈ្មោះអីទេ! ងាប់បាត់ហើយ។

ក៖ បាទ។

ខ៖ ប្រពន្ធមុនងាប់។

ក៖ គាត់កើតអី?

ខ៖ កើតមហារីកដោះ។

ក៖ អូ! អត់បានព្យាបាល ព្យាអីទេណ៎?

ខ៖ ទៅព្យាបាលពេទ្យអត់ជា ទៅវះកាត់។

ក៖ បាទ។

ខ៖ កូនពីរ មុ​ន។

ក៖ បាទៗ។

ខ​៖ ងាប់ទៅបាន បានប្រពន្ធក្រោយ។

ក៖​ អរៗ!

ខ៖ ប្រពន្ធក្រោយកូនបួន។

ក៖ អញ្ចឹងសរុបទាំងអស់ប្រាំមួយនាក់?

ខ៖ ចា៎។

ក៖ កូនទាំងប្រាំមួយនាក់ហ្នឹងគាត់នៅរៀន ឬក៏ធ្វើការ?
ខ៖ កូនរៀន។

ក៖ កូនរៀនទាំងប្រមួយនាក់ណ៎?

ខ៖ អត់ទេ! រៀនតែកូនក្រោយ អាកូនមុនទៅរកស៊ីឯណោះ បែកអស់ហើយ។

ក៖ បាទៗ។

ខ៖​ ទៅថៃអស់ហើយអាកូនពីរនោះ។

ក៖ បាទៗ។

ខ៖ បែកពីឪវាទៅអស់ហើយ។

ក៖ បាទ។

ខ៖ វាទៅមានប្រពន្ធមួយ។

ក៖ មានប្រពន្ធមួយទៀតណ៎?

ខ៖ ចា៎! មានប្រពន្ធមួយ។

ក៖ សល់ប្រាំណ៎?

ខ៖ មានប្រពន្ធមួយហ្នឹងគេទៅនៅថៃហើយ។

ក៖​ បាទ។

ខ៖ ហើយមីស្រីមួយនោះទៅនៅថៃដែរ ប៉ុនអត់ទាន់មានប្ដីទេ។

ក៖ បាទ។

ខ៖ នៅទាំងពីរ។ សព្វថ្ងៃរៀនទាំងអស់ទាំងបី។

ក៖ បាទ។ អញ្ចឹងគាត់មានកូនប្រាំនាក់ ហើយបន្ទាប់ពីបងម៉ៅហ្នឹងឈ្មោះបន្ទាប់ពីគាត់ទៀត ឈ្មោះអី? ទីប្រាំមួយឈ្មោះអីគេ?

ខ៖ ឈ្មោះ ប្រិន។

ក៖ បាទ។

ខ៖ ស្រី។

ក៖ អរ! ប្រិន ប្ដីគាត់ឈ្មោះអី?

ខ៖ ប្ដីឈ្មោះរ៉ាន់ ងាប់អស់ហើយ។

ក៖ អញ្ចឹងទៀត?

ខ៖ ចា៎! ងាប់អស់។

ក៖ ចុះប្រិនគាត់នៅសព្វថ្ងៃណ៎?

ខ៖ នៅសព្វថ្ងៃ។

ក៖ បាទ។ ហើយ!

ខ៖ ប្រិនហ្នឹងគាត់នៅសព្វថ្ងៃ។

ក៖ ហើយគាត់អាយុប៉ុន្មានហើយ?

ខ៖ អាយុហាហើយ។

ក៖ អូ! គាត់ចំណាស់ហើយណ៎?

ខ៖ ចា៎។

ក៖ ហើយគាត់មានកូនប៉ុន្មាននាក់ហើយ?

ខ៖​ កូនបួន។

ក៖ បាទ។ ប៉ុនណាហើយ?

ខ៖ កូនប្រុសមួយបួសរៀន កំលោះហើយ។

ក៖ បាទ។

ខ៖ អាយុម្ភៃមួយហើយ។

ក៖ អូ!

ខ៖ ទើបមកផឹកថ្ងៃមុន។

ក៖ បាទ។

ខ៖ ហើយស្រីនោះមិញ ទៅថៃ។

ក៖ ទៅថៃណ៎?

ខ៖ ចា៎។

ក៖ បាទ។

ខ៖ អាមួយទៅបង្វិត មួយនេះនៅជាមួយខ្ញុំ។

ក៖ បាទ! បងស្រី។

ខ៖ ចា៎។ អាហ្នឹងមីបងនៅជាមួយខ្ញុំ។

ក៖ បាទ។

ខ៖ នៅពីរនាក់វាហ្នឹងឯងសព្វថ្ងៃ។

ក៖ អរ! ហើយចុះមានកូនទេ?

ខ៖ នៅតែពីរនាក់ទេសព្វថ្ងៃ។

ក៖ បាទ។

ខ៖ ចា៎។

ក៖ បងស្រីហ្នឹង ប្ដីរបស់គាត់ឈ្មោះអី?

ខ៖ ប្ដីអូ?

ក៖ បាទ។

ខ៖ ឈ្មោះអីទេ! គេចេះតែហៅ អាត្រូៗហ្នឹង។ ឈ្មោះអីទេ វាទៅណោះខ្ញុំអត់បានចាំដែរ។

ក៖ បាទ។

ខ៖ ចេះតែហៅវាអាត្រូៗ។

ក៖ បាទ! អរគុណ។

ខ៖ ឈ្មោះ អាពីរ។

ក៖ អរ! ឈ្មោះ ពីរណ៎?

ខ៖ ចា៎។

ក៖ បាទ។

ខ៖ អ៊ំស្រីអញ្ជើញខិតមកណេះបន្តិចមកដើម្បីអោយងាយស្រួល។

ក៖ បាទ។ អញ្ចឹងអ៊ំស្រីមានបងប្អូនដែលរស់នៅក្រៅប្រទេសទេ?

ខ៖ អត់។

ក៖ អត់មានទេណ៎?

ខ៖ ចា៎! អត់មានទេ។

ក៖ បាទ។

ខ៖ មានតែក្មួយ។

ក៖ មានតែក្មួយណ៎? គាត់នៅប្រទេសណា?

ខ៖ អ៊ឺ! ដឹងប្រទេសណាទេ ក្មួយនៅ។ ដឹងតែនៅអាមេរិកៗ ដឹងប្រទេសអីទេ។

ក៖ បាទ។ ប្រទេសអាមេរិកហ្នឹងឯង អញ្ចឹង?

ខ៖ ចា៎! នៅអាមេរិក។

ក៖ គាត់ឈ្មោះអីដែរ?

ខ៖ ឈ្មោះ ចន្ថា ចាន់ធូ។

ក៖ អូ!

ខ៖ ពីរនាក់។

ក៖ ចន្ថា ចាន់ធូ។

ខ៖ ចា៎។

ក៖ ឥឡូវពួកគាត់អាយុប្រហែលប៉ុន្មានហើយ?

ខ៖ អាយុសាមជាង។

ក៖ អរ! ក្មេងដែរ។

ខ៖ សាមផ្លាយហើយ។

ក៖ បាទ។

ខ៖ ចា៎! សុទ្ធតែសាមជាង។

ក៖ មីងចន្ថា ចាន់ធូហ្នឹង គាត់ទៅបានប៉ុន្មានឆ្នាំហើយ?

ខ៖ បើមីបងទៅយូរឆ្នាំដែរ។

ក៖ បាទ។

ខ៖ មីបងទៅតាំងពីអាយុម្ភៃ ឥឡូវសាមផ្លាយហើយ។

ក៖ បាទ។

ខ៖ គេមានកូនពីរមីបង មីប្អូនមានកូនមួយ។

ក៖ មានកូននៅអាមេរិកណ៎?

ខ៖ ចា៎។

ក៖ ពួកគាត់ឧស្សាហ៍មកលេងស្រុកខ្មែរទេ?

ខ៖ មក! ម៉ែនៅស្រុកខ្មែរ ប្អូនខ្ញុំ។

ក៖ អរ!

ខ៖ ប្អូនពៅ។

ក៖ ពួកគាត់ឧស្សាហ៍មកលេងដែរណ៎?

ខ៖ មក! មកនៅឪពុកឈឺ ម្ដាយឈឺមកពីដង។

ក៖ បាទ។ អញ្ចឹងគ្រួសាររបស់ពួកគាត់ គាត់នៅឆ្ងាយណ៎?
ខ៖ ចា៎! នៅក្រៅ។

ក៖ បាទ។ អរគុណដែលបានជម្រាបអំពីគ្រួសារ ក៏ដូចជាបងប្អូន។ អញ្ចឹងណា?

ខ៖ ចា៎។

ក៖ អញ្ចឹង អូ! ខ្ញុំអត់ទាន់បានជម្រាបសួរបងប្អូនទេណ៎? អ៊ំស្រីមានបងប្អូនប៉ុន្មាននាក់?

ខ៖ បងប្អូនអូ?

ក៖ បាទ។
ខ៖ មានទាំងងាប់ ទាំងអីផងណ៎?

ក៖ បាទ។

ខ៖ មើលមាន សព្វថ្ងៃនៅបួន។

ក៖ បាទ។

ខ៖ ប្រាំនាក់ ប្រាំមួយនាក់ងាប់អស់ ងាប់អស់បី អូ! ងាប់អស់ប្រាំមួយនាក់។

ក៖ បាទ។

ខ៖ នៅបួនសព្វថ្ងៃ ប៉ុននៅតែស្រីៗហើយចាស់ៗអស់ហើយ។

ក៖ បាទ។ ហើយស្រីប៉ុន្មាន?

ខ៖ ប្រុសពីរ ស្រីពីរ។

ក៖ បាទ។ ហើយអ៊ំស្រីចាំឈ្មោះពួកគាត់ទេ?

ខ៖ ចាំ! នៅខ្លះទៀតឈ្មោះ កង ហ៊ឺត។

ក៖ កង ហ៊ឺត?

ខ៖ ចា៎។

ក៖ បាទ។

ខ៖ ហើយកង កាន។

ក៖ បាទ។

ខ៖ ហើយកង រ៉ែន។

ក៖​ បាទ។

ខ៖ រ៉ែនពៅគេ។

ក៖ បាទ។ ហើយនិងអ៊ំស្រីម្នាក់ទៀតណ៎?

ខ៖ ខ្ញុំ! ខ្ញុំដាក់ជីតា វាដាក់ឪពុក។

ក៖ អរ! ដាក់ឈ្មោះ ជីតាណ៎?

ខ៖ ខ្ញុំឈិត ឈឿប។

ក៖ បាទ។ ចុះម្នាក់ទៀតឈ្មោះអីគេ?

ខ៖ មានតែបួនតា។

ក៖ អរ! មានតែបួននាក់ណ៎?

ខ៖ ចា៎។

ក៖ បាទ។ អញ្ចឹងឪពុករបស់អ៊ំស្រីឈ្មោះអីដែរ?

ខ៖ ឪពុកខ្ញុំឈ្មោះ កងដែរ។

ក៖ បាទ! តាកង។

ខ៖ អ៊ឺ!

ក៖ ហើយចុះម្ដាយឈ្មោះអីដែរ?

ខ៖ ឆម។

ក៖ បាទ។ យាយឆម ចាំឪពុកម្ដាយរបស់យាយឆម ឈ្មោះអីដែរ?

ខ៖ ឈ្មោះ ឈិត ហ្នឹងឯងអូន។

ក៖ ឈ្មោះ ឈិតណ៎?

ខ៖ ចា៎។

ក៖ តាឈិត យាយ?

ខ៖ យាយឆម។

ក៖ អរ!

ខ៖ ប៉ុនខ្ញុំដាក់ត្រកូលទៅ ច្រលំដាក់ត្រកូលខាងម៉ែ។

ក៖ បាទ។ អញ្ចឹងជួយជម្រាបបន្តិចថា ម្ដាយ! ឪពុកម្ដាយរបស់អ៊ំស្រីឈ្មោះអីដែរ?

ខ៖ ឯណា? ម្ដាយ​ឯណា? ម្ដាយខ្ញុំអូ?

ក៖ តាយាយរបស់អ៊ំស្រីខាងម្ដាយណា?

ខ៖ ខាងម្ដាយអត់ស្គាល់ បែកតាំងពីតូចៗមិស។

ក៖ អរ!

ខ៖ ខ្ញុំអត់ដឹង កំព្រាម៉ែតាំងពីតូចៗ។

ក៖​ អញ្ចឹង! ចុះឪពុក?

ខ៖ ឪពុកឈ្មោះ ឈិតហ្នឹងឯង។

ក៖ តាឈិត ចុះតាយាយ?

ខ៖ តាយាយអត់ដឹងដែរ។

ក៖ ឪពុកម្ដាយខាងយាយអត់ដឹងទេណ៎?

ខ៖ អត់ដឹង គាត់ងាប់ចោលតាំងពីតូចៗ។

ក៖ អរ!

ខ៖ តាំងពីមីងខ្ញុំគាត់នៅទឹកបបរ។

ក៖ បាទ។

ខ៖ មីងខ្ញុំហ្នឹងមកបៅបបរ បៅទឹកបបរពីដើមណា៎? ព្រោះយើងអត់មានទឹកដោះគោអូ។

ក៖ បាទ។

ខ៖ ហូបបបរទៅ ដាក់អំបិល ដាក់ស្ករឡែមៗទៅ។ ហើយគាត់នៅតាំងពីតូច តាំងពីគាត់អាយុដប់ប្រាំបីឆ្នាំ ម៉ែគាត់ងាប់ចោល។

ក៖ បាទ។

ខ៖ ខ្ញុំក៏អត់ស្គាល់យាយដែរ ស្គាល់តែតាខ្ញុំ។

ក៖ បាទ។

ខ៖ ហើយយាយទួត តាទួតក៏មិនស្គាល់។

ក៖ បាទៗ។

ខ៖ ចា៎។

ក៖ អញ្ចឹងកាលនៅពីក្មេង អ៊ំស្រីរៀននៅឯណាដែរ?

ខ៖ មិនបានរៀនផង ចូលរៀនបានប៉ុន្មានថ្ងៃ ម៉ែគាត់អត់អោយរៀន។

ក៖​ ហេតុអី?

ខ៖ នៅមោង។

ក៖​ នៅមោងណ៎?

ខ៖ ចា៎។

ក៖ ហេតុអីគាត់អត់អោយរៀន?

ខ៖ ដឹងកាលហ្នឹងយ៉ាងមិច គាត់អោយនៅមើលប្អូន។

ក៖ បាទ។

ខ៖ ព្រោះយើងអ្នកក្រដែរហ្នឹង មិនមែនអ្នកមានមែនមានដូចគេ។

ក៖ បាទ។

ខ៖ ខ្ញុំអ្នកក្រ។

ក៖ បាទ។ ទាក់ទង និងភាសា តើអ៊ំស្រីអាច! ភាសាខ្មែរណា? តើអ៊ំស្រីអាចអានបាន អាចសរសេរបានទេ?

ខ៖ អត់។

ក៖ អត់បានទេណ៎?

ខ៖ ហ៊ឺ! សរសេរមិនបាន។

ក៖ ដោយសារយើងរៀនបានថ្នាក់ទាបដែរណ៎?

ខ៖ រៀន​បានប៉ុន្មានថ្ងៃ បានបួន ដប់ថ្ងៃ។

ក៖ បាទៗ។

ខ៖ រៀនអក្ខរាកម្ម។

ក៖ អញ្ចឹងបន្ទាប់ពីឈប់រៀន តើអ៊ំស្រីធ្វើអីដែរអញ្ចឹង? កាលនៅក្មេងៗណា?

ខ៖ ធ្វើស្រែជាមួយម៉ែ។

ក៖​ បាទ។

ខ៖ ធ្វើស្រែ មិនធ្វើអីធ្វើស្រែ។

ក៖ បាទ។ អញ្ចឹងសម្រាប់អ៊ំស្រីផ្ទាល់តាំងពីក្មេង មកដល់ឥឡូវនេះឃើញថាជីវិតមានភាពខុសប្លែកគ្នាទេ?

ខ៖ រាល់ថ្ងៃអូ?

ក៖ បាទ។

ខ៖ ប្លែក។

ក៖ ខុសប្លែកណ៎?

ខ៖ ចា៎។

ក៖ ខុសប្លែកពីមុនយ៉ាងមិចដែរ? សុខភាពពីមុន ហើយនិងសុខភាពឥឡូវយ៉ាងមិចដែរ?

ខ៖ សុខភាពពីមុនល្អជាងសព្វថ្ងៃ។

ក៖ បាទ។

ខ៖ សុខភាពសព្វថ្ងៃមិនសូវស្រួលប៉ុន្មាន។

ក៖ បាទ។ អញ្ចឹងទាក់ទង និងសុខភាព ហើយ​ចុះទាក់ទង និងទ្រព្យសម្បត្តិ ហើយចុះលុយកាក់កាលពីនៅក្មេងវិញយ៉ាងមិចដែរ?

ខ៖ ពីក្មេងមិនមានទេខ្ញុំ ដល់សព្វថ្ងៃបានកូនចៅគេអោយចាយ។

ក៖ បាទ។

ខ៖ ចា៎។

ក៖ ហើយពីក្មេងហត់នឿយ ឬក៏ធម្មតា?

ខ៖ ហត់នឿយ! ហត់នឿយណាស់ធ្វើស្រែ ធ្វើចំការ។

ក៖ បាទ។

ខ៖ ចា៎។ មានបានសម្រាកដូចសព្វថ្ងៃទេ។

ក៖ បាទ។

ខ៖ កូនប្រាំមួយ ប្រាំពីរទៅ គ្រាន់តែនៅស្ទើរៗ។

ក៖ អញ្ចឹងត្រូវចិញ្ចឹមបីបាច់ពួកគាត់ណ៎?

ខ៖ អ៊ឺ! ចិញ្ចឹមរហូតមក។ បានដល់វាចេញពីអាពតមក ដល់រួចពីអាពតមកល្ហេមល្ហាមទៀត។

ក៖ បាទ។

ខ៖ ចា៎។ ទើបមកសព្វថ្ងៃចាស់ទៅបាន បានស្រណុក។

ក៖ ស្រណុកគ្រាន់ណ៎?

ខ៖ ស្រណុកកូនចៅគេអោយចាយ។

ក៖ បាទ។

ខ៖ បានទៅវត្ត ទៅអីទៅណា។

ក៖ បាទ។ ដោយសារមានកូនចៅទៅ បានជួយគាត់ណ៎?

ខ៖ ចា៎! បានកូនចៅជួយ ហើយក្មួយខែបុណ្យទានទៅ គេអោយបន្តិចៗម្នាក់មកបួន ប្រាំម៉ឺន បួន ដប់ម៉ឺនទៅ បន្តិចៗម្នាក់។

ក៖ បាទ។

ខ៖ ចា៎។ បានធ្វើបុណ្យ បានធ្វើអីទៅ។

ក៖ បាទ។

ខ៖ ធ្វើបុណ្យកូនៗបងគេ កាលហ្នឹងគេនៅរស់គេរកស៊ីអីទៅ គេធ្វើផ្ទះនៅ។

ក៖ បាទ។

ខ៖ នេះកូនបងគេធ្វើផ្ទះអោយនៅ។

ក៖ អរ!

ខ៖ ដល់គ្នាធ្វើនេះទៅបានដល់អាយុហា អរ! ដល់អាយុហាប្រាំបីបានងាប់។

ក៖ បាទ។

ខ៖ បានចេញពីអាពតមកបាន បានធ្វើផ្ទះអី ចេញមកយូរឆ្នាំដែរហ្នឹង។

ក៖ បាទ។

ខ៖ ធ្វើផ្ទះនៅបានប៉ុន្មានឆ្នាំ គ្នាងាប់ហ្នឹង។

ក៖ អ៊ំប្រុសនោះណ៎?

ខ៖ កូនស្រី។

ក៖ អរ! កូនស្រី។ បើតាខ្ញុំមិនទាន់បានផ្ទះ បានអីនៅទេ ងាប់បាត់។

ក៖ បាទ។

ខ៖ កូនមិនទាន់បានធ្វើផ្ទះ ធ្វើអីទេ នៅរែកទឹកដាំបន្លែ ដាំអីហ្នឹង នៅផ្ទះអាពតតូចញឹបហ្នឹង! ប៉ុនជម្រកនោះកាលហ្នឹង។

ក៖ បាទ។

ខ៖ ដល់បានកូនគេរកស៊ីដើរលក់ប្រហុក ត្រីអីដូចថា ត្រីឆ្អើត ត្រីអី ហូបអំបិលអី។ អញ្ចឹងទៅណា?

ក៖ បាទ។

ខ៖ មានកង់ចាស់មួយទៅវាឌុបលក់ ឌុបអីបានលុយអីទៅ កូនគ្រាន់ៗបន្តិចមកគាត់ងាប់ទៅ។

ក៖ បាទ។ អញ្ចឹងគាត់ក៏ពិបាកដែរណ៎?

ខ៖ ពិបាកណាស់ ដូចខ្ញុំពិបាកតាំងពីណោះមករែកទឹកស្រោចស្ពៃមក ជួលដីគេសងខាងទៀត។

ក៖ បាទ។

ខ៖ មានបានស្រណុកទេ ទើបបានចាស់អាយុប៉ែត។

ក៖ បាទ។

ខ៖ ហ្នឹងហើយ។

ក៖ អញ្ចឹងកាលពីមុនៗមកអត់សូវមានដី មានអីទេណ៎?

ខ៖ អត់! មានដីឯណា ដីមាននៅចំការគេនៅឯស្នឹងណោះ ដល់យើងរត់អាពតគេយកអស់ទៅ។

ក៖ បាទ។

ខ៖ ចា៎! ដីមោងអីគេយកអស់ដែរ ខ្ញុំទៅទិញចំការគេនៅស្នឹងទើបតែទៅនៅបានប៉ុន្មានបួន ប្រាំឆ្នាំហ្នឹង គេកើតអាពតប្រាំឆ្នាំ ប្រាំមួយឆ្នាំ។

ក៖ បាទ។

ខ៖ បានពីអាពតមក បានវាស្គាល់គ្នានេះ គេនាំមកនៅនេះហ្មង។

ក៖ បាទ។

ខ៖ ទៅមោង គេយកដីអស់ហើយ។

ក៖ បាទ។

ខ៖ មកនេះមកបានដាំបន្លែ ដាំអី សុំដីគេដាំបន្លែ ដាំអីលក់។

ក៖ បាទ។

ខ៖ ទិញអង្ករ ទិញអីចិញ្ចឹមកូនណា។

ក៖ បាទ។

ខ៖ ចុះកូននៅស្ទើរៗអូ។

ក៖ អញ្ចឹងបើសរុបបន្តិចទៅ កាលពីមុនជំនាន់ពពត គឺមានដីធម្មតាណ៎?

ខ៖ ហ៊ឺ! ធម្មតានៅស្នឹងអូ។

ក៖ បាទ។

ខ៖ ចា៎។

ក៖ អរ! មកដល់សម័យអាពតអស់ដីអាលីងណ៎?

ខ៖ អស់អាលីង។

ក៖ បាទ។ បន្ទាប់មកដល់ផុតសម័យពពតបានចាំផ្ដើមានបន្តិច បន្តួចវិញណ៎?

ខ៖ មានបន្តិចចែកអោយនៅ។

ក៖ បាទៗ។

ខ៖ ហ្នឹងហើយចែកស្រូវ ស្រែម្នាក់មួយរ៉ៃ។

ក៖ បាទ។

ខ៖ ម្នាក់មួយរ៉ៃ ដល់កូនធំៗអោយវាអស់ហើយ។

ក៖ បាទ។

ខ៖ សព្វថ្ងៃនៅខ្លួនឯងពីររ៉ៃ។

ក៖ នៅសល់ពីររ៉ៃណ៎?

ខ៖ ចា៎។

ក៖ ពីររ៉ៃគ្រាន់ដែរ។

ខ៖ ពីររ៉ៃឆ្នាំណេះស្វិត កូនគេអោយបីបាវ បីការ៉ុង។

ក៖ អរ! ដល់ពេលឆ្នាំនេះដាំទៅ ស្វិតណ៎?

ខ៖ ស្វិត។

ក៖ បាទ។

ខ៖ រាល់ឆ្នាំវាអោយប្រាំការ៉ុង បួ​នការ៉ុង។

ក៖ បាទ។

ខ៖ គ្រាន់ហូបណា! ហូបនៅស្រែហ្នឹង។

ក៖ បាទ។

ខ៖ បួនការ៉ុង ឆ្នាំណេះអោយបីការ៉ុង។

ក៖ អរ! កូនគេធ្វើ គេអោយឈ្នួលណ៎?

ខ៖ ចា៎! កូនគេធ្វើ គេអោយឈ្នួល។

ក៖ បាទ! អរគុណ។ ឃើញថាលំបាក ខ្សត់ ហើយក៏មិនសូវស្រួលដែរណ៎?

ខ៖ មិនសូវស្រួលទេ។

ក៖ បាទ។

ខ៖ តាំងពីហ្នឹងមក ទើបបានចាស់ទេ។

ក៖ បាទ។

ខ៖ ចាស់ទៅធ្វើអីលែងកើតហើយ។

ក៖ បាទ។

ខ៖ បានទាន់កូនៗគេអោយ ក្មួយអី! ក្មួយគេខែបុណ្យទានហ្នឹងម្នាក់បួ​ន ប្រាំម៉ឺនអីទៅ។

ក៖ បាទៗ។

ខ៖ ហ៊ឺ! បានបួ​ន ដប់ម៉ឺន។

ក៖ ទាក់ទង និងចម្រៀងវិញ អញ្ចឹងកាលពីនៅក្មេងៗ អ៊ំស្រីចូលចិត្តស្ដាប់ចម្រៀងសម័យ ឬក៏ពីដើម?

ខ៖ បុរាណ។

ក៖ បុរាណណ៎?

ខ៖ ចា៎។

ក៖ បទអីគេដែរ?

ខ៖ មានតែបទសិនស៊ីសាមុតអីហ្នឹង។

ក៖ សិនស៊ីសាមុតណ៎?

ខ៖ ចា៎! សិនស៊ីសាមុត ប៉ែនរ៉ន ប៉ុហ្នឹងឯង រស់សេរីសុទ្ធា។

ក៖ បាទ។

ខ៖ ប៉ុហ្នឹងឯង អត់មានចូលចិត្តបទអីទៀតផង។

ក៖ អ៊ំស្រីធ្លាប់រៀនចំអិនម្ហូបពីឪពុកម្ដាយ ជីដូនជីតាទេ?

ខ៖ បានរៀនចំអិន។

ក៖ រៀនណ៎?

ខ៖ ចា៎។ ចំអិនចេះតែសម្លម្ជូរ សម្លប្រហើរ សម្លកកូរ សម្លខ្ទិះ សម្លការីអីចេះខ្លះ ប៉ុហ្នឹងឯងសម្លខ្មែរ។

ក៖ អញ្ចឹងជំនា់មុនអត់បាច់ពិបាកទិញគេទេណ៎?

ខ៖ អត់ទេ។

ក៖ បាទ។

ខ៖ មិនពិបាកទិញទេ ទិញតែត្រី ទិញតែសាច់មកស្លខ្លួនឯង។

ក​៖ បាទ។ ហើយអញ្ចឹងសម្រាប់អ៊ំស្រីផ្ទាល់ចេះស្ល ចេះធ្វើម្ហូប ប៉ុន្តែទាក់ទង និងចំណង់ចំណូលចិត្ត ចូលចិត្តម្ហូបអីជាងគេដែរ?

ខ​៖ ស្លម្ជូរ ស្ងោរអីហ្នឹង។

ក៖ អរ! បាទ។

ខ៖ ហ៊ឺ! សម្លខ្ទិះ។

ក៖ បាទ។ ចូលចិត្តមើករឿងភាគអត់?

ខ៖ ហាស់?

ក៖ អ៊ំស្រីចូលចិត្តមើលរឿងភាគអត់?

ខ៖ ហ៊ឺ! ថ្ងៃណាមានមើល ថ្ងៃណាអត់ទៅ។

ក៖ ចូលចិត្តលេងតន្ត្រីអត់?

ខ៖ អត់។

ក៖ ចុះចូលចិត្តរបាំ ល្បែងរបាំប្រជាប្រិយអីអត់?

ខ៖ អត់ផង។

ក៖ បាទ។

ខ៖ អត់។

ក៖ ចុះអង្គន់ ឈូងព្រាត់អី ចូលចិត្តទេ?

ខ៖ លេង! ពីដើមលេង។

ក៖ បាទ។

ខ៖ ឈូង ព្រាត់។

ក៖ សប្បាយអត់?

ខ៖ សប្បាយដែរពីក្មេង អាយុបួន ប្រាំដន់ដប់។

ក៖ បាទ។

ខ៖ ពីដើមយើងលេងតែបោះឈូង បោះអង្គន់ហ្នឹង។

ក៖ បាទ។

ខ៖ ទាញព្រាត់។

ក៖ អ៊ំស្រីពេលទំនេរៗ តើអ៊ំស្រីចូលចិត្តទៅលេងនៅឯណាដែរ?

ខ៖ ដឹងទៅលេងឯណាផង ពេលទៅបុណ្យទៅអី។

ក៖ បាទ។ ទៅបុណ្យទានណ៎?

ខ៖​ ទៅបុណ្យទាន តាវត្ត។

ក៖ បាទ។

ខ៖ ចា៎! បុណ្យទៅមែនដើរលេងធម្មតាបានទៅ។

ក៖ បាទ។ តាំងពីក្មេងមកដល់ឥឡូវហ្នឹង អ៊ំស្រីមានធ្លាប់បានដើរលេងនៅខេត្តខ្លះ?

ខ៖ អត់! ពីក្មេងអត់បានដើរទេ បានចាស់ទៅសព្វថ្ងៃគ្រាន់។

ក៖ បាទ។ ទៅដល់ខេត្តណាខ្លះ?

ខ៖ ហ៊ឺ! ទៅសៀមរាប ទៅអី។

ក៖ បាទ។

ខ៖ ហើយទៅកំពត។

ក៖ អូ! ទៅដល់កំពតទៀតណ៎?

ខ៖ ចា៎។ ទៅកំពតទៅកឋិនគេ ចុះគេទៅកឋិនអូ ទៅហែលកឋិនអីចេះតែទៅ។

ក៖ បាទ។

ខ៖ ចេះតែទៅ ទៅ។ ទៅបានប៉ុន្មានខេត្តទេ! ទៅវត្ត ទៅអីនៅខេត្តកំពង់ឆ្នាំង។

ក៖ បាទ។

ខ៖ កំពង់ឆ្នាំង ទៅបានប៉ុន្មានខេត្ត។

ក៖ បាទ។ សម្រាប់អ៊ំស្រីផ្ទាល់ចូលចិត្តធ្វើអី បានន័យថា! កន្លែងដែលអ៊ំស្រីទៅចូលចិត្តទៅកន្លែងណា? ទស្សនះកិច្ចអីអញ្ចឹងណា?

ខ៖ អ៊ឺ!

ក៖ តើចូលចិត្តទៅកន្លែងណាជាងគេ?

ខ៖ អត់។

ក៖ អត់ទេណ៎?

ខ៖ អត់។

ក៖ ចុះមានតែចូលចិត្តនៅផ្ទះ?

ខ៖ នៅផ្ទះអីទៅ មានគេបបួលបុណ្យអីទៅ ទៅនិងគេទៅ។

ក៖ បាទ។

ខ៖ រាល់ថ្ងៃអញ្ចឹងឯង ខ្ញុំមិនចូលចិត្តដើរទៅណាទេ អត់។

ក៖ នៅ!

ខ៖ ទៅបុណ្យ ទៅអីតតែមានលុយ។

ក៖ បាទ។

ខ៖ កូនក៏វាអោយលុយអីទៅៗ។

ក៖ បាទ។

ខ៖ ពេលវាអត់លុយមិនបានដើរទេ។

ក៖ នៅក្នុងក្រុមគ្រួសាររបស់អ៊ំស្រីមានអ្នកចូលចិត្ត មានអ្នកលេងតន្ត្រីទេ?

ខ៖ អត់។

ក៖ អត់មានទេណ៎?

ខ៖ អត់ចេះផង។

ក៖ បាទ។ អត់មានអ្នកចេះទ្រ ស្គរអីទេណ៎?

ខ៖ អត់។

ក៖ ចុះប្ដីរបស់អ៊ំស្រីគាត់ចេះអី?

ខ៖ នេះអូ!

ក៖ បាទ។

ខ៖ ប្ដីចៅមិញអូ?

ក៖ បាទ។

ខ៖ ហ្នឹងគេខាងដាក់ភ្លេង ខាងជាមួយឪវាឯណោះ។

ក៖ បាទ។

ខ៖ ចា៎! គេខាងដើរដាក់ភ្លេង។

ក៖ បាទ។

ខ៖ ភ្លេងគេខាងអក់កាឌុង អក់អី ភ្លេងអក់កេះគេ។

ក៖ បាទ។

ខ៖ គេខាងអក់កេះ។

ក៖ ផ្ទះរបស់អ៊ំស្រីពីមុនសាងសង់ពីអ្វីដែរ?

ខ៖ ឈើ។

ក៖ ផ្ទះឈើណ៎?

ខ៖ ចា៎! ឈើចិញ្ជៀង ស្លឹកដូង។

ក៖ អរ! ចុះសសរធ្វើពីអី?

ខ៖ សសរ សសរយើងក្រាក់មូលៗ។

ក៖ បាទ។ ចុះដំបូលធ្វើពីអី?

ខ៖ ដំបូលប្រក់ស្បូវអូ។

ក៖ ចុះចិញ្ជៀង?

ខ៖ ចិញ្ជៀងស្លឹកដូង។

ក៖ បាទ។ ចុះបង្អូច?

ខ៖ បង្អូចធម្មតា។

ក៖ ចុះរបងផ្ទះធ្វើពីអីដែរ? ជំនាន់មុន?

ខ៖ កលឬស្សី។

ក៖ ឬស្សីណ៎?

ខ៖ ចា៎។

ក៖ បាទ។

ខ៖ ចា៎។

ក៖ កាលហ្នឹងផ្ទះហ្នឹង អ៊ំស្រីសាងសង់ខ្លួនឯង ឬក៏ជួលជាងធ្វើ?

ខ៖ ជួលជាងគេលើក។

ក៖ បាទ។ ហើយដល់ពេលជួលជាងធ្វើ ប៉ុន្មានថ្ងៃបានហើយ។

ខ៖ អត់ដឹងដែរហ្នឹង ចេះតែធ្វើទៅ ម៉ែខ្ញុំគាត់ធ្វើផ្ទះចាស់ ម៉ែឪគាត់ធ្វើ ហើយដល់ខ្ញុំទៅនៅផ្ទះចាស់ហ្នឹងទៅ។

ក៖ បាទ។

ខ៖ ចា៎។ ប៉ុនបានប្ដី ទៅនៅផ្ទះខាងប្ដីទៅបានក្បឿង ផ្ទះគេក្បឿង។

ក៖ បាទ។

ខ៖ ផ្ទះក្បឿង ប៉ុនសសរកប់ដីចិញ្ជៀងក្ដារ។

ក៖ បាទ។

ខ៖ ចា៎។ បើនៅជាមួយម៉ែបង្កើតពីដើម ចិញ្ជៀងស្លឹកដូង។

ក៖ បាទ។

ខ៖ ក្រាលក្ដារ។

ក៖ បាទ។

ខ៖ តែប៉ុហ្នឹងឯង។

ក៖ ទាក់ទង និងជំនាញវិញ អ៊ំស្រីចេះជំនាញត្បាញរវៃទេ? ពីមុនមក?

ខ៖ អត់! អត់ចេះ។

ក៖ ធ្លាប់ដាំដំណាំអត់?

ខ៖ ដាំ! ដាំស្ពៃ ដាំបន្លែអីហ្នឹង ដាំបន្លែ។

ក៖ បាទ។

ខ៖ ដាំបន្លែ។

ក៖ បន្លែអីខ្លះ? អ៊ំស្រី?

ខ៖ ស្ពៃ។

ក៖ ស្ពៃ?

ខ៖ ខាត់ណា។

ក៖ ខាត់ណា?

ខ៖ ហើយដាំស្ពៃផ្កា ស្ពៃក្ដោប។

ក៖ បាទ។

ខ៖ សាឡាត់ ដាំគ្រប់មុខ។

ក៖​ សំបូរទឹកគ្រប់គ្រាន់អត់? កាលហ្នឹង?

ខ៖ ទឹកកាលហ្នឹងមាន ទឹកស្ទឹង ទឹកប្រឡាយ។

ក៖ បាទ។

ខ៖ ទឹកស្ទឹង ដល់មកអាពតហ្នឹង គេអោយដាំបន្លែដែរ។

ក៖ បាទ។

ខ៖ អ៊ឺ!​ ដល់មកជំលៀសមកស្រុកនេះ ដាំបន្លែលក់ទៀត។

ក៖ ស្ទឹងមួយនេះរដូវវស្សាហ៍មានទឹកច្រើនអត់?

ខ៖ ស្ទឹងនេះអី?

ក៖ បាទ។

ខ៖ អូ! គេហៅអូ។

ក៖ បាទ។

ខ៖ មានពេញ។

ក៖ អូ!

ខ៖ មានពេញ ប៉ុនគេបូមម៉ាស៊ីនគេច្រើន សព្វថ្ងៃបូមតែពីរដងអស់បាត់។

ក៖ ហ៊ឺ!

ខ៖ គេបូមដាក់ចំការអូ។

ក៖ បាទ។

ខ៖ សព្វថ្ងៃប្រើទឹកស្នប់។

ក៖ ទឹកស្នប់ អណ្ដូងស្នប់ណ៎?

ខ៖ ចា៎។ ប៉ុនឥឡូវដាក់នេះហើយ ដាក់ម៉ូទ័រ។

ក៖ អញ្ចឹងនៅពេលដែលយើងដាក់ម៉ូទ័រវាចេញអត់?

ខ៖ ចេញ។

ក៖ ចេញច្រើនដែរណ៎?

ខ៖ ចា៎! បូម ដាក់អីវ៉ាន់ក៏បាន។

ក៖ អូ! បូមដាក់អីវ៉ានបានទៀតណ៎?

ខ៖ ចា៎។

ក៖​ ល្អណាស់ណ៎?

ខ៖ ហ៊ឺ!

ក៖ បាទ។

ខ៖ ថានៅតាណេះចំទឹកហ្នឹង។

ក៖​ ចំផ្លូវទឹកទៀត។

ខ៖ ចា៎! ដល់ឥឡូវគេធ្វើអីគេ ធ្វើទឹកទៀត។

ក៖ បាទ។

ខ៖ ក្មួយគេដាក់ គេជីកទៅគេដាក់អោយហ្នឹង។

ក៖ បាទ។

ខ៖ គេប្រើទឹកគីប ប៉ុនខ្ញុំអត់ប្រើទឹកហ្នឹង។

ក៖ អញ្ចឹងទាក់ទង និងក្រុមគ្រួសាររបស់អ៊ំស្រីធ្លាប់ឡើងត្នោតយកទឹកធ្វើស្ករទេ?

ខ៖ អត់ផង។

ក៖ អត់ទេណ៎?

ខ៖ ចា៎។ ធ្លាប់ធ្វើស្រែ។

ក៖ ធ្វើស្រែវិញណ៎?

ខ៖ ចា៎! ធ្វើស្រែ។

ក៖ ចុះធ្លាប់ធ្វើកន្ត្រក់លក់អត់?

ខ៖​ អត់។

ក៖ អត់ទេណ៎?

ខ៖ អត់។

ក៖ បាទ។ ចុះបទពិសោធន៍ល្អៗនៅក្នុងជីវិតវិញ អ៊ំស្រីធ្លាប់មានទេ?

ខ៖ អត់។

ក៖ អត់មានទេណ៎?

ខ៖​ អត់។

ក៖​ ធម្មតាៗណ៎?

ខ៖ ធម្មតា។

ក៖ ក្ដីស្រមៃរបស់អ៊ំស្រីកាលនៅក្មេង គិតថាធំឡើងចង់ធ្វើអីទេ?

ខ៖ ដឹងធ្វើអីទេបើធំឡើងនៅតែជួបតែអ្នកស្រែ។

ក៖ បាទ។

ខ៖ ធ្វើស្រែហ្នឹង មិនបានរៀនចេះអីដូចគេ។

ក៖ បាទៗ។

ខ៖ ចា៎។

ក៖ ខ្ញុំអរគុណដល់អ៊ំស្រីដែលបានផ្ដល់ការសម្ភាសតាំងពីដើម រហូតដល់ឥឡូវហ្នឹងណា?

ខ៖ ចា៎។

ក៖ បាទ។ ប៉ុន្តែមុន និងបញ្ចប់ខ្ញុំចង់ជម្រាបបន្តិចទាក់ទងនិងគោលបំណង បានន័យថា ខ្ញុំសួរបញ្ជាក់សារឡើងវិញបន្តិចណា?

ខ៖ ចា៎។

ក៖ គោលបំណងនៃការសម្ភាសនេះ គឺដើម្បីរក្សានៅជីវប្រវត្តិផ្ទាល់ខ្លួនរបស់អ៊ំស្រីដើម្បីទុកដល់កូនចៅជំនាន់ក្រោយ ដើម្បីអោយគាត់បានរៀនសូត្រ ហើយនិងរក្សាអភិរក្សកុំអោយបាត់បង់ដល់ជីវប្រវត្តិផ្ទាល់ខ្លួន។ អញ្ចឹងណា?

ខ៖ ហ៊ឺ!

ក៖ បាទ។ អញ្ចឹងមុននិងបញ្ចប់ការសម្ភាសហ្នឹង តើអ៊ំស្រីមានពាក្យពេជ ឬក៏យោបល់អីដល់កូនចៅជំនាន់ក្រោយ ឬក៏អាចរៀនសូត្រអំពីអ៊ំស្រីទេ?

ខ៖ អត់មានយោបល់អីផង។

ក៖ បាទ។ ចង់អោយកូន ឬក៏ចៅៗជំនាន់ក្រោយអាចរកស៊ី ឬក៏ធ្វើការអីអញ្ចឹងណា?

ខ៖ ចង់អោយកូនចៅរកស៊ីមានបាន ធ្វើការងារមានបាន។

ក៖ បាទ។

ខ៖ ចា៎។

ក៖ ចង់ជូនពរពួកគេយ៉ាងមិចដែរ?

ខ៖ ចា៎! ជូនពរអោយគេបានសេចក្ដីសុខ សេចក្ដីចម្រើន អាយុវែង។

ក៖​ បាទ។

ខ៖ ចា៎។

ក៖ អញ្ចឹងខ្ញុំអរគុណណា? ជម្រាបលា?

ខ៖ ចា៎។

ក៖ បាទ។

 (ចប់)៕

 ​